Atès que als serveis d'escolarització i menjador de les llars d'infants del Departament d'Educació els és aplicable l'article 22 de la Llei 15/1997, de 24 de desembre, de taxes i preus públics de la Generalitat de Catalunya, i d'acord amb l'article 23 de la Llei esmentada, sobre la creació, la modificació i la derogació dels preus públics;
A proposta de la Direcció General de Recursos del Sistema Educatiu,
Modificar els preus públics dels serveis prestats a les llars d'infants de titularitat del Departament d'Educació per al curs 2007-2008, que queden establerts de la manera següent:
Per la utilització dels serveis de la llar d'infants: 163,00 euros/mes.
Per la utilització dels serveis de la llar d'infants exclòs el servei de menjador: 75,00 euros/mes.
Quan un infant abonat al servei de menjador no l'utilitzi, se li descomptarà de la liquidació del mes següent la quantitat d'1,50 euros per cada dia lectiu que no hagi utilitzat el servei, o la part proporcional corresponent d'aquesta quantitat si gaudeix d'alguna bonificació.
Quan aquesta no utilització del servei de menjador es doni en el mes de juny, únicament es consideraran les baixes del servei de menjador que s'hagin produït fins al 13 de juny.
Aprovar les bonificacions dels preus públics dels serveis prestats a les llars d'infants per al curs 2007-2008 d'acord amb el barem establert segons el procediment següent:
A aquests efectes, s'entén per unitat familiar la formada pels cònjuges no separats legalment o una altra relació estable anàloga i els fills menors de 18 anys i els majors d'aquesta edat que tinguin la condició legal de persona disminuïda, o bé la formada pel pare o la mare que tinguin la representació legal i els fills que reuneixin els requisits anteriors.
El total d'ingressos es dividirà entre el nombre total de membres de la unitat familiar per determinar-ne la base de càlcul anual.
En aquest cas, el total d'ingressos es dividirà entre el nombre total de membres de la unitat familiar, inclòs l'infant, per determinar la base de càlcul anual.
Tenint en compte l'interval de la base de càlcul on es trobi el subjecte obligat a pagament, s'aplicaran sobre el preu del servei les bonificacions següents:
Base de càlcul anual: fins a 4.000,00 euros.
Aquesta bonificació no és acumulable a la que preveu l'article 7 per a les famílies nombroses de categoria general.
A partir de 5.325,01 euros no hi haurà bonificació.
La bonificació sobre els preus públics dels serveis que presten les llars d'infants del Departament d'Educació establerts a l'article 1 d'aquesta Ordre es podrà sol·licitar al llarg de tot el curs escolar 2007-2008.
La persona responsable de la direcció de la llar d'infants trametrà als serveis territorials corresponents del Departament d'Educació la llista de les propostes de bonificació, amb especificació del nom de la persona sol·licitant, el de la persona beneficiària, la base de càlcul anual i el tipus de bonificació proposat.
El/la director/a dels serveis territorials del Departament d'Educació, amb els informes previs que escaiguin, resoldrà les sol·licituds i notificarà la resolució a les persones interessades per mitjà de la persona responsable de la direcció de la llar d'infants corresponent.
Contra les resolucions del/de la director/a dels serveis territorials del Departament d'Educació relatives a la concessió o denegació de bonificacions es podrà interposar, en el termini d'un mes a comptar de l'endemà de la notificació de la resolució esmentada, recurs d'alçada davant el director general de Recursos del Sistema Educatiu, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Sens perjudici del que estableix l'article anterior, a l'alumnat que utilitzi aquest servei li seran d'aplicació les exempcions i bonificacions següents:
L'exempció del preu públic per als infants amb un grau mínim de minusvalidesa del 33%.
El reconeixement d'aquestes exempcions i bonificacions el farà la persona responsable de la direcció de la llar en el moment en què s'acrediti documentalment aquesta situació.